चित्तौड़गढ़, राजस्थान के लड्ढा दंपती बहुत से सामाजिक कार्यों में लगे हुए हैं. वैसे पति डा. दामोदर लड्ढा तो अपना क्लीनिक चलाते हैं और पत्नी सुशीला लड्ढा कालेज में पढ़ाती हैं, लेकिन दोनों मिल कर कई सामाजिक कामों में भी भाग लेते हैं और इस काम में उन के घरेलू सहायक महाराज भी उन का साथ देते हैं. महाराज चाहे घर का काम हो या बाहर का, हर काम बड़े चाव से करते हैं. इतना ही नहीं उन्हें लड्ढा दंपती के मित्रों, परिचितों की पसंद पता है. उन के आने पर वे खुशीखुशी उन की पसंद पूरी करते हैं. ऐसे में जो एक बार भी लड्ढा दंपती से मिलता है, अपने लिए एक महाराज की फरमाइश जरूर कर देता है.